इंदिरा कैंप झुग्गी में रहने वाली मधु ने 12वीं कक्षा में 88 फीसदी अंक प्राप्त कर हंसराज कॉलेज में दाखिला लिया है. मधु ने बताया कि झुग्गी बस्ती में हर वक्त लाउडस्पीकर बजने के कारण कई बार पढ़ना बेहद मुश्किल होता था. इसके अलावा झुग्गी का माहौल भी बेहद खराब होता है. अगर आस-पास का माहौल अच्छा होता तो मेरे और ज्यादा नंबर आते. भविष्य में पत्रकार या शिक्षक बनकर देश की सेवा करने की चाहत रखने वाली मधु अपनी कामयाबी का श्रेय माता-पिता को देती हैं. इनके पिता जूते की फैक्ट्री में काम करते हैं.